*Likumprojekts*

**Grozījumi Būvniecības likumā**

Izdarīt Būvniecības likumā (Latvijas Vēstnesis, 2013, 146. nr.; 2014, 21., 84., 140. nr.; 2015, 122., 251. nr.; 2016, 241. nr.; 2017, 128. nr.; 2019, 41. nr., 2019, 248.A nr., 2020, 244.nr.) šādus grozījumus:

1. Svītrot 5.panta pirmās daļas 9.punktu.
2. Svītrot 13.panta desmito daļu.

3. Izteikt likumu ar 20.pantu šādā redakcijā:

**“20. pants Atbildība par trešajām personām nodarītajiem zaudējumiem.**

1. Būvniecības ierosinātājs Būvniecības obligātās civiltiesiskās atbildības apdrošināšanas likumā noteiktajā apmērā un kārtībā atlīdzina trešās personas dzīvībai, veselībai nodarīto kaitējumu vai trešās personas mantai nodarītos zaudējumus, kas tai ir radušies būvniecības procesa rezultātā. Būvniecības ierosinātāja pienākums atlīdzināt trešai personai nodarītos zaudējumus neietekmē būvniecības procesa dalībniekam normatīvajos aktos būvniecības jomā noteikto atbildību. Būvniecības ierosinātājam ir tiesības prasīt atlīdzināto zaudējumu samaksu no būvniecības procesa dalībnieka, kura darbības vai bezdarbības rezultātā trešai personai ir nodarīts kaitējums vai zaudējumi.
2. Būvniecības procesa dalībnieks atlīdzina trešai personai to darbības vai bezdarbības rezultātā nodarītos zaudējumus, kas nav atlīdzināmi Būvniecības obligātās civiltiesiskās atbildības apdrošināšanas likumā ietvaros.

4. Papildināt pārejas noteikumus ar 26. punktu šādā redakcijā:

“26. Šā likuma grozījumus 20.pantā piemēro būvniecības ieceres īstenošanai, kura ir ierosināta pēc 2022. gada 1.jūlija.

5. Likums stājas spēkā 2022.gada 1.jūlijā.

Ministru prezidents A.K.Kariņš

Ekonomikas ministrs J. Vitenbergs

Iesniedzējs:

Ekonomikas ministrs J.Vitenbergs

Vīza:

Valsts sekretārs E.Valantis